
# ТР Президенты Питтсбургта (АКШ) эш сәфәрендә

*04.09.2012*Бүген Татарстан Республикасы Президенты Рөстәм Миңнеханов Питтсбургта (АКШ, Пенсильвания штаты) эш сәфәрендә. Сәфәрнең төп максаты – мәгълүмат технологияләре өлкәсендә белгечләр әзерләүдә һәм “Иннополис” инновацион спутник-шәһәре проектын гамәлгә кую кысаларында файдалану өчен Карнеги Меллон университеты (Carnegie Mellon University) эшчәнлеге белән танышу.


Рөстәм Миңехановны ТР Премьер-министры урынбасары – мәгълүматлаштыру һәм элемтә министры Роман Шәйхетдинов, ТР Президенты ярдәмчесе Радик Гиматдинов, Казан федераль университеты ректоры Илшат Гафуров, шулай ук Татарстан Республикасының АКШтагы сәүдә вәкиле Равил Нигъмәтҗанов озатып йөри.


ТР Президенты iCarnegie штаб-фатирында, Карнеги Меллон университетының архитектура факультетында, Күңел ачу технологияләре үзәгендә, роботехника үзәгендә, шулай ук Карнеги фәнни үзәгендә булды.


Искәртеп узабыз, 2012 елның июлендә iCarnegie (Карнеги университетының ИТ-бүлеге) вәкилләре Татарстан Республикасында булды. Алар төрле юнәлешләрдә хезмәттәшлек итү буенча кызыксыну белдергән иде.

*ТР Президенты матбугат хезмәте*
ТР Президенты Питтсбургта (АКШ) эш сәфәрендә